વાંસદા તાલુકા વિભાગના સમસ્ત આદિવાસી બાંધવો બુધવારે સવારે ૮ કલાકે કુંકણા સમાજ ભવન વાંસદા ખાતે ભેગા મળી આદિવાસી વાજા-વાજિંત્રો, પરંપરાગત આદિવાસી પહેરવેશ સાથે ૯ કલાકે એક  રેલી કાઢશે જે તાલુકા કચેરી મથક સુધી જઇ આદિવાસી દિવસની ભવ્ય ઉજવણી કરશે જ્યારે આદિવાસી સેના સવારે ૭ કલાકે તાલુકાના પ્રતાપનગર ગામેથી એક  રેલી કાઢી લીમઝર, વાંસદા, મહુવાસ, કાળાઆંબા થઇ ઉનાઇ મુકામે લહરીવાડી પર પહોંચી ત્યાં જાહેરસભા અને સાંસ્કૃતિક કાર્યક્રમો કરી આદિવાસી દિનની ઉજવણી કરશે, જ્યારે આ વર્ષ તંત્ર દ્વારા પણ વાંસદાના ગાંધીમેદાન ખાતે આદિવાસી સાંસ્કૃતિક કાર્યક્રમ રાખી આદિવાસી દિનની ઉજવણી કરશે.